**Proiect**

**GUVERNUL RepublicII Moldova**

**H O T Ă R Â R E nr. \_\_\_\_\_\_\_**

**din 2020**

**Chișinău**

**pentru aprobarea Regulamentului privind organizarea și funcționarea Sistemului informațional automatizat „Evidența solicitanților**

**și beneficiarilor de subvenții”**

În temeiul art. 29 alin. (3) din Legea nr. 276/2016 cu privire la principiile de subvenționare în dezvoltarea agriculturii și mediului rural (Monitorul Oficial al Republicii Moldova, 2017, nr. 67-71, art. 93), cu modificările ulterioare, art. 16 alin.(1) din Legea nr.71/2007 cu privire la registre (Monitorul Oficial al Republicii Moldova, 2007, nr.70 – 73, art.314), cu modificările ulterioare, art. 16 și 22 din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44), cu modificările ulterioare, Guvernul **HOTĂRĂȘTE:**

1. Se aprobă Regulamentul privind organizarea și funcționarea Sistemului informațional automatizat „Evidența Solicitanților și Beneficiarilor de Subvenții” (se anexează).

2. Ministerul Agriculturii, Dezvoltării Regionale şi Mediului va asigura implementarea, funcționarea și dezvoltarea Sistemului informațional automatizat „Evidența Solicitanților și Beneficiarilor de Subvenții” prin intermediul Agenției de Intervenție și Plăți pentru Agricultură.

3. Controlul asupra executării prezentei hotărâri se pune în sarcina Ministerului Agriculturii, Dezvoltării Regionale şi Mediului.

**PRIM-MINISTRU Ion CHICU**

**Contrasemnează:**

**Ministrul Agriculturii,**

**Dezvoltării Regionale și Mediului Ion PERJU**